CELEX: C2006/060/38
Language: lv
Date: 2006-03-11 00:00:00
Title: lieta C-451/05: Lūgums sniegt prejudiciālu nolēmumu — izteikts ar  Cour de cassation  (Francija)  2005. gada 13. decembra  spriedumu lietā  Société Elisa  ( Européenne et luxembourgeoise d'investissements SA ) pret  Directeur général des impôts, Direction des services généraux et de l'informatique  un  Ministère public

11.3.2006   
            
            
               LV
            
            
               Eiropas Savienības Oficiālais Vēstnesis
            
            
               C 60/19
            
         Lūgums sniegt prejudiciālu nolēmumu — izteikts ar Cour de cassation (Francija) 2005. gada 13. decembra spriedumu lietā Société Elisa (Européenne et luxembourgeoise d'investissements SA) pret Directeur général des impôts, Direction des services généraux et de l'informatique un Ministère public
   
   (lieta C-451/05)
   (2006/C 60/38)
   tiesvedības valoda — franču
   Eiropas Kopienu Tiesā izskatīšanai ir iesniegts Cour de cassation (Francija) lūgums sniegt prejudiciālu nolēmumu, kas izteikts ar 2005. gada 13. decembra spriedumu lietā Société Elisa (Européenne et luxembourgeoise d'investissements SA) pret Directeur général des impôts, Direction des services généraux et de l'informatique un Ministère public un kas Tiesā reģistrēts 2005. gada 19. decembrī.
   
      Cour de cassation (Francija) lūdz Tiesu lemt par šādiem jautājumiem:
   
               1)
            
            
               Vai EK līguma 52. un turpmākie panti, kā arī 73.B un turpmākie panti iestājas pret tādu regulējumu, kāds paredzēts Code général des impôts (Vispārējais nodokļu kodekss) 990.D un turpmākajos pantos, kas juridiskām personām ar vadības faktisku atrašanās vietu Francijā piešķir iespēju saņemt atbrīvojumu no nodokļa, ar ko apliek no nekustama īpašuma pārdošanas gūtos ienākumus, un, — ciktāl tas attiecas uz juridiskām personām ar vadības faktisku atrašanās vietu citas valsts teritorijā, pat ja tā būtu Eiropas Savienības dalībvalsts, — kas šādas iespējas izmantošanu padara atkarīgu no tā, vai starp Franciju un šo valsti ir noslēgts administratīvās sadarbības nolīgums par cīņu pret krāpšanu un izvairīšanos no nodokļu maksāšanas, vai arī, piemērojot Līgumā ietverto atrunu par nediskrimināciju pilsonības dēļ, vai arī atkarīgu no apstākļa, ka šīm juridiskām personām nav jāmaksā lielāks nodoklis nekā tas, kas jāmaksā juridiskām personām, kuru vadība faktiski atrodas Francijā?
            
         
               2)
            
            
               Vai tāds nodoklis, kāds ir apstrīdētais nodoklis ir kapitāla nodoklis Padomes 1977. gada 19. decembra Direktīvas par dalībvalstu kompetentu iestāžu savstarpēju palīdzību tiešo un netiešo nodokļu jomā (1) 1. panta izpratnē?
            
         
               3)
            
            
               Ja sniegta apstiprinoša atbilde — vai ar iepriekš minēto Padomes 1977. gada 19. decembra Direktīvu dalībvalstīm uzliktie savstarpējās palīdzības pienākumi nodokļu jomā tām liedz izpildīt līdzīga rakstura pienākumus saskaņā ar divpusēju nolīgumu par administratīvo sadarbību nodokļu jomā, kas noraida tādus vienas kategorijas nodokļu maksātājus kā Luksemburgas kontrolakciju (holdinga) sabiedrības?
            
         
               4)
            
            
               Vai EK līguma 52. un turpmākie panti, kā arī 73.B un turpmākie panti dalībvalstij, kas ar citu valsti, kas ir vai arī nav Eiropas Savienības dalībvalsts, ir noslēgusi nolīgumu, kurā ietverta nediskriminācijas atruna nodokļu jomā, juridiskai personai ar vadības faktisku atrašanās vietu citas dalībvalsts teritorijā, ja šai juridiskai personai ir viens vai vairāki nekustami īpašumi pirmās dalībvalsts teritorijā, un ja otro dalībvalsti ar pirmo nesaista līdzīga atruna, liek piešķirt priekšrocības, kas identiskas šajā atrunā paredzētajām?
            
         
      (1)  Padomes 1977. gada 19. decembra Direktīva 77/799/EEK par dalībvalstu kompetentu iestāžu savstarpēju palīdzību tiešo un netiešo nodokļu jomā (OV L 336, 15. lpp.).